ח'אלד בן סלמאן אאל סעוד

ח'אלד בן סלמאן אאל סעוד (בערבית: خالد بن سلمان آل سعود; נולד ב-1988) הוא דיפלומט ופוליטיקאי סעודי המכהן כשר ההגנה של ערב הסעודית מאז 27 בספטמבר 2022.<ref></ref> הוא הילד העשירי ובנו התשיעי של המלך סלמאן.

== ביוגרפיה ==
ח'אלד בן סלמאן נולד בשנת 1988<ref></ref> למלך סלמאן<ref></ref> ולבת זוגו השלישית, פאהדה בינת פלאח אאל חית'ליין .<ref name="abli"></ref>

הנסיך ח'אלד קיבל תואר ראשון במדעי התעופה מהאקדמיה האווירית על שם המלך פייסל , והמשיך את השכלתו בארצות הברית. הוא קיבל תעודה מאוניברסיטת הרווארד בתוכנית הביטחון הבינלאומית. הוא גם למד לוחמה אלקטרונית בפריז. הנסיך ח'אלד נרשם לאוניברסיטת ג'ורג'טאון כדי להמשיך בתוכנית לתואר שני בלימודי אבטחה. לימודיו נדחו בשל מינויו לשגריר בארצות הברית.<ref name="auto"></ref>

== קריירה צבאית ==
לאחר שסיים את לימודיו באקדמיה האווירית על שם המלך פייסל, הנסיך ח'אלד הצטרף לחיל האוויר המלכותי הסעודי. הוא החל את קריירת התעופה שלו בהטסת מטוסי T-6 Texan ו-T-38 בבסיס חיל האוויר קולומבוס במיסיסיפי. לאחר מכן החל להטיס F-15 ומונה גם כקצין מודיעין טקטי בנוסף לתפקידיו כטייס F-15 בטייסת 92 בבסיס האוויר על שם המלך עבדולעזיז בדהרן.<ref name="SaudiPressAgency"></ref><ref></ref>

הנסיך ח'אלד צבר כמעט 1,000 שעות טיסה וביצע משימות אוויריות נגד המדינה האסלאמית במסגרת מאמצי הקואליציה הבינלאומית. הוא גם השתתף במבצע סופה נחרצת במשימות טייס מעל תימן.<ref name="auto"/>

הנסיך ח'אלד התאמן רבות עם הכוחות המזוינים של ארצות הברית הן בארצות הברית והן בסעודיה, כולל אימוניו בבסיס חיל האוויר נליס בנבאדה. פציעה בגב מנעה מהנסיך חאלד לטוס, והוא עבד כקצין בלשכת שר ההגנה.<ref></ref>

עם סיום הקריירה הצבאית שלו מונה ליועץ אזרחי בכיר במשרד הביטחון. בסוף 2016, הנסיך ח'אלד עבר לארצות הברית שם עבד כיועץ בשגרירות ערב הסעודית בוושינגטון. באפריל 2016 הפך הנסיך ח'אלד לשגריר הסעודי העשירי בארצות הברית.<ref name="auto"/>

== קריירה דיפלומטית ==
שר החוץ האמריקני מייק פומפאו בריאד, 28 באפריל 2018. מאחוריהם עומד שר החוץ הסעודי עאדל אל ג'ובייר .]]
לאחר מינויו לשגריר בארצות הברית באפריל 2017, הנסיך ח'אלד התמקד בחיזוק יחסי ארצות הברית–ערב הסעודית.<ref></ref>

באוגוסט וספטמבר 2017, הנסיך ח'אלד ערך את הסיור הרב-מדינתי הראשון שלו בארצות הברית, וביקר בבסיס חיל האוויר נליס בנבאדה, עמק הסיליקון, דאלאס, יוסטון וסנט לואיס.<ref name="NYT"></ref><ref></ref>

במרץ 2018, הנסיך ח'אלד הופיע ב-CNN עם וולף בליצר בהצגת נסיעתו של יורש העצר מוחמד בן סלמאן לארצות הברית. בראיון הוא טען: "נמשיך לעבוד עם בעלות בריתנו בארצות הברית ובעולם כדי להגביר את שיתוף הפעולה הכלכלי שלנו, להגביר את שיתוף הפעולה הביטחוני שלנו ולשרת את האינטרסים ההדדיים שלנו ולהתמודד עם האיומים ההדדיים שלנו".<ref></ref>

הנסיך ח'אלד כתב טור בוושינגטון פוסט, שפורסם ב-19 במרץ 2018 ושהתווה את הדרכים שבהן ערב הסעודית מאמצת שינויים וכיצד ניתן לחזק את היחסים בין סעודיה לארצות הברית כתוצאה משינויים אלו.<ref></ref>

במסגרת הסיור בשבע הערים ברחבי ארצות הברית, הנסיך ח'אלד הצטרף ליורש העצר מוחמד בן סלמאן בפגישות עם מספר מנהיגים פוליטיים, כלכליים וחברתיים אמריקאים בוושינגטון, בוסטון, ניו יורק, סיאטל, לוס אנג'לס, סן פרנסיסקו ויוסטון.<ref name="national"></ref><ref></ref> הנסיך ח'אלד השתתף בפגישות עם הנשיא דונלד טראמפ, חברי ממשל וחברי קונגרס משני צידי המפה הפוליטית.<ref name="national" />

הנסיך ח'אלד השתתף בפגישות עם ג'ורג' הוו בוש, ביל קלינטון, ג'ון קרי וליאון פאנטה, יחד עם נציגים של חמש החברים הקבועים במועצת הביטחון של האו"ם, כולל שגריר ארצות הברית ניקי היילי.<ref></ref><ref></ref><ref></ref><ref></ref>

בפן הכלכלי, הנסיך ח'אלד הצטרף ליורש העצר בפגישה עם מנהלי חברות בידור ופיתוח, ודן בשיתוף פעולה אפשרי עם בכירים מהאחים וורנר, דיסני ומג'יק ליפ.<ref></ref> השגריר גם הצטרף לסיור במטה אפל בעמק הסיליקון ובחן דרכים שונות לשיתוף פעולה בין שני הצדדים.<ref></ref><ref></ref> הנסיך ח'אלד מקורב מאוד לאחיו הבכור מוחמד והוא גם מצוטט כיורש פוטנציאלי שלו, כשהאחרון יהפוך למלך.

=== ג'מאל ח'אשוקג'י ===

ג'מאל ח'אשוקג'י, עיתונאי, ביקר בקונסוליה של ערב הסעודית באיסטנבול ביום שלישי, 2 באוקטובר 2018, ונרצח תוך דקות. ביום שני שלאחר מכן, 8 באוקטובר, הכחיש ח'אלד בן סלמאן כי הסעודים עצרו או הרגו את חאשוקג'י.<ref>[https://www.axios.com/jamal-khashoggi-saudi-ambassador-text-denial-silence-4273c2c3-a73d-4dca-920e-50762ee080d3.html Khashoggi intrigue: A text from the Saudi ambassador, then silence], Jonathan Swan, 12 October 2018.</ref>

על פי הערכת CIA שדלפה לתקשורת, הנסיך ח'אלד הורה לחאשוקג'י ללכת לקונסוליה הסעודית באיסטנבול כדי לסדר ניירת, והבטיח לו שלא יאונה לו כל רע.<ref>[https://www.washingtonpost.com/world/national-security/cia-concludes-saudi-crown-prince-ordered-jamal-khashoggis-assassination/2018/11/16/98c89fe6-e9b2-11e8-a939-9469f1166f9d_story.html CIA concludes Saudi crown prince ordered Jamal Khashoggi’s assassination], Shane Harris, Greg Miller and Josh Dawsey, 16 November 2018, The Washington Post</ref><ref></ref>

הנסיך ח'אלד הכחיש את ההאשמות.<ref></ref>

לפי העיתונאי עבדולקאדיר סלווי, לראש ה-CIA ג'ינה הספל יש תיעוד של שיחת הטלפון שבה תועד יורש העצר מוחמד בן סלמאן אאל סעוד נותן פקודות לאחיו ח'אלד, אז שגריר סעודיה בארצות הברית, "להשתיק את ג'מאל ח'אשוקג'י בהקדם האפשרי".<ref></ref><ref></ref>

בפברואר 2019 מונה ח'אלד לסגן שר ההגנה של ערב הסעודית ובמקומו מונתה כשגרירה רימה בינת בנדר אאל סעוד.<ref></ref> ב-27 בספטמבר 2022, מונה לשר ההגנה.

==קישורים חיצוניים==

== הערות שוליים ==

קטגוריה:שרי ההגנה של ערב הסעודית
קטגוריה:שגרירי ערב הסעודית בארצות הברית
קטגוריה:משפחת המלוכה הסעודית
קטגוריה:סעודים שנולדו ב-1988